khistorydata/jeongjo-sjw-relations huggingface dataset:
정조 15년
賑恤廳今辛亥年因漢城府別單看審史官書啓摘奸備邊郞手本五部字內民家頹壓恤典別單中部字內漢城府別單完少頹多二戶恤典布各一疋完多頹少一戶恤典布一疋全家頹壓一戶前以滲漏入於記事官別單受米二斗矣今爲全頹加給錢一兩以上三戶布三疋錢一兩記事官李重蓮書啓完少頹多一戶入於漢城府別單今減完多頹少四戶內一戶入於漢城府別單今減實三戶恤典布各一疋將頹一戶恤典布一疋以上四戶布四疋不入書啓殘獨九戶恤典米各二斗式一石三斗合十六戶內完少頹多二戶完多頹少四戶將頹一戶殘獨九戶恤典布七疋錢一兩米一石三斗東部字內漢城府別單全家頹壓二十一戶恤典錢各二兩完少頹多二十九戶恤典布各一疋完多頹少四十一戶恤典布各一疋全家頹壓三戶前以完多頹少各受布一疋矣今爲全頹加給錢各一兩一戶前以將頹入於備邊郞手本受布一疋矣今爲全頹加給錢一兩以上九十一戶布一同二十疋錢四十六兩檢校待敎沈象奎書啓全家頹壓二戶入於漢城府別單今減完少頹多一戶恤典布一疋完多頹少四十二戶內十二戶入於漢城府別單今減實三十戶恤典布各一疋殘乏尤甚二戶恤典布各一疋以上三十三戶布三十三疋不入書啓殘獨一口之戶五戶恤典米各一斗二口至三口之戶二十一戶內一戶以完少頹多入於漢城府別單受布一疋今減實二十戶恤典米各二斗四口以上之戶三十四戶恤典米各三斗以上五十九戶米九石十二斗備邊郞申獻朝手本全家頹壓一戶入於漢城府別單今減完少頹多二十二戶內二戶以完多頹少入於漢城府別單各受布一疋今減實二十戶恤典布各一疋將頹八戶內一戶以完多頹少入於漢城府別單受布一疋今減實七戶恤典布各一疋完多頹少五戶恤典布各一疋以上三十二戶布三十二疋合二百十五戶內全家頹壓二十一戶完少頹多五十戶完多頹少七十六戶將頹七戶殘乏尤甚二戶殘獨五十九戶恤典布二同三十五疋錢四十六兩米九石十二斗西部字內漢城府別單全家頹壓二百六十四戶內四十六戶入於備邊郞手本今減實二百十八戶恤典錢各二兩全家漂失五戶恤典錢各二兩全幕漂失三十五戶恤典錢各二兩全幕頹壓十二戶恤典錢各二兩完少頹多一百二十八戶內十一戶入於備邊郞手本今減實一百十七戶恤典布各一疋完多頹少六十三戶內七戶入於備邊郞手本今減實五十六戶恤典布各一疋完少漂多一戶恤典布一疋以上四百四十四戶布三同二十四疋錢五百四十兩記事官洪樂游書啓完少頹多六戶內一戶以完多頹少入於漢城府別單受布一疋今減實五戶恤典布各一疋完多頹少八戶內二戶入於漢城府別單今減一戶以完少頹多入於漢城府別單受布一疋今減實五戶恤典布各一疋以上十戶布十疋不入書啓殘獨十八戶內二戶以完多頹少入於漢城府別單各受布一疋今減實十六戶恤典米各二斗式二石二斗備邊郞尹致性手本完少頹多九戶內一戶入於漢城府別單今減實八戶恤典布各一疋完多頹少十三戶內二戶入於漢城府別單今減實十一戶恤典布各一疋全家頹壓二戶前以完少頹多入於漢城府別單各受布一疋矣今爲全頹因特敎拔例賙給錢各一兩以上二十二戶布二十二疋錢二兩備邊郞徐榮輔手本全家頹壓八十三戶內五十四戶入於漢城府別單今減實二十九戶恤典錢各二兩完少頹多十八戶內九戶入於漢城府別單今減五戶以完多頹少入於漢城府別單各受布一疋今減實四戶恤典布各一疋完多頹少六戶內二戶以全頹入於漢城府別單今減實三戶恤典布各一疋將頹六戶內二戶以全頹入於漢城府別單各受錢二兩今減實四戶恤典布各一疋全幕漂失一戶前入於漢城府別單受錢二兩矣今入於手本因特敎拔例賙給錢二兩以上四十戶布十一疋錢六十兩備邊郞鄭東觀手本全家頹壓二十三戶內七戶入於漢城府別單今減實十六戶恤典錢各二兩全幕頹壓一戶恤典錢二兩完少頹多十三戶內六戶入於漢城府別單今減實七戶恤典布各一疋完多頹少十五戶內四戶入於漢城府別單今減實十一戶恤典布各一疋將頹五戶恤典布各一疋完少漂多一戶前以完多頹少入於漢城府別單受布一疋矣今入於漂多因特敎拔例賙給錢一兩以上四十戶布二十三疋錢三十五兩備邊郞崔顯重手本全家頹壓十三戶內十二戶入於漢城府別單今減實一戶恤典錢二兩全幕漂失二戶入於漢城府別單今減全幕頹壓四戶入於漢城府別單今減完少頹多八戶內三戶入於漢城府別單今減實五戶恤典布各一疋完多頹少三戶內一戶入於漢城府別單今減實二戶恤典布各一疋完多漂少二戶內一戶入於漢城府別單今減實一戶恤典布一疋將頹三十八戶內三戶以完多頹少入於漢城府別單各受布一疋今減實三十五戶恤典布各一疋全家頹壓一戶前以完少頹多入於漢城府別單受布一疋矣今爲全頹因特敎拔例賙給錢二兩全家漂失四戶前入於漢城府別單各受錢二兩今入於手本因特敎拔例賙給錢各二兩完多漂少一戶前以完多頹少入於漢城府別單受布一疋矣今入於漂少因特敎拔例賙給錢一兩以上四十四戶布四十三疋錢十三兩合六百十六戶內全家頹壓二百六十四戶全家漂失五戶全幕頹壓十三戶全幕漂失三十五戶完少頹多一百四十六戶完多頹少八十八戶完少漂多一戶完多漂少一戶將頹四十七戶殘獨十六戶恤典布五同三十三疋錢六百五十兩米二石二斗南部字內漢城府別單全家頹壓八十九戶內一戶入於記事官書啓今減實八十八戶恤典錢各二兩全幕頹壓一戶恤典錢二兩全家漂失十一戶恤典錢各二兩完少頹多八十二戶內三戶入於備邊郞手本今減實七十九戶恤典布各一疋完多頹少七十四戶內十七戶入於備邊郞手本今減實五十七戶恤典布各一疋以上二百三十六戶布二同三十六疋錢二百兩記事官徐有聞書啓全家頹壓二戶恤典錢各二兩完少頹多四戶內一戶入於漢城府別單今減實三戶恤典布各一疋完多頹少八戶恤典布各一疋以上十三戶布十一疋錢四兩不入書啓可矜戶全家頹壓一戶恤典錢二兩完多頹少五戶恤典布各一疋幾頹一戶恤典布一疋以上七戶布六疋錢二兩備邊郞朴宗來手本全家頹壓一戶恤典錢二兩完少頹多三戶內一戶入於漢城府別單今減實二戶恤典布各一疋完多頹少十七戶恤典布各一疋以上二十戶布十九疋錢二兩備邊郞李太亨手本全家頹壓四十二戶入於漢城府別單今減完少頹多八戶入於漢城府別單今減全家漂失三戶前入於漢城府別單各受錢二兩矣今入於手本因特敎拔例賙給錢各二兩以上錢六兩備邊郞鄭東觀手本全家頹壓一戶入於漢城府別單今減完少頹多三戶入於漢城府別單今減完多頹少二戶入於漢城府別單今減全家漂失七戶前入於漢城府別單各受錢二兩矣今入於手本因特敎拔例賙給錢各二兩以上錢十四兩合二百七十六戶內全家頹壓九十二戶全家漂失十一戶全幕頹壓一戶完少頹多八十四戶完多頹少八十七戶幾頹一戶恤典布三同二十二疋錢二百二十八兩北部字內漢城部別單全家頹壓三十八戶內五戶入於備邊郞手本今減實三十三戶恤典錢各二兩完少頹多三十七戶內四戶入於備邊郞手本今減實三十三戶恤典布各一疋完多頹少十九戶內一戶入於備邊郞手本今減實十八戶恤典布各一疋以上八十四戶布一同一疋錢六十六兩假注書趙台榮書啓全家頹壓一戶入於漢城府別單今減完少頹多一戶入於漢城府別單今減完多頹少八戶恤典布各一疋以上八戶布八疋不入書啓殘獨十四戶一戶以完多頹少入於漢城府別單受布一疋今減實十三戶恤典米各二斗前掌令魚錫齡家優給恤典米一石錢五兩以上十四戶錢五兩米二石十一斗備邊郞李錫夏手本全家頹歷三戶入於漢城府別單今減完少頹多五戶內三戶入於漢城府別單今減實二戶恤典布各一疋完多頹少七戶內二戶入於漢城府別單今減實五戶恤典布各一疋將頹七戶內一戶以完多頹少入於漢城府別單今減實六戶恤典布各一疋以上十三戶布十三疋備邊郞崔顯重手本全家頹壓十四戶內九戶入於漢城府別單今減實五戶恤典錢各二兩完少頹多四戶內三戶入於漢城府別單今減實一戶恤典布一疋將頹十四戶內二戶以完多頹少入於漢城府別單各受布一疋今減實十二戶恤典布各一疋以上十八戶布十三疋錢十兩合一百三十七戶內全家頹壓三十八戶完少頹多三十六戶完多頹少三十一戶將頹十八戶殘獨十四戶恤典布一同三十五疋錢八十一兩米二石一斗都以上一千二百六十戶內全家頹壓四百十五戶全家漂失十六戶全幕頹壓十四戶全幕漂失三十五戶完少頹多三百十八戶完多頹少二百八十六戶完少漂多一戶完多漂少一戶將頹七十三戶幾頹一戶殘乏尤甚二戶殘獨九十八戶恤典布十三同三十二疋錢一千六兩米十五石十三斗
정조 15년
辛亥八月十二日辰時上御重熙堂入格儒生入侍時左承旨徐龍輔記事官李海淸洪樂游徐有聞以次進伏訖上曰入格儒生竝呼新來以入可也尹愭韓耆裕等以次立庭上曰竝進前可也愭進前奏姓名訖上曰年今幾許乎愭曰今爲五十一矣上曰前後所奏策爲幾首賦與表爲幾首乎愭曰策爲數百首賦表爲四百首矣上曰今番諸作無一合作僅得爾券擢爲第一場中諸議或以其題爲難耶愭曰諸儒之言臣未之聞矣敎耆裕曰爾之兄弟爲幾人乎耆裕曰不過兄弟矣上曰登科殊庸喜幸矣命退諸臣以次退出
정조 15년
都承旨徐邁修坐左承旨徐龍輔坐右承旨柳文養坐直左副承旨洪義榮牌不進右副承旨洪仁浩坐直同副承旨未差注書李海淸仕直一員未差假注書趙台榮仕事變假注書崔致祜仕
정조 15년
藥房都提調蔡濟恭提調李𡊠副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 15년
傳于柳文養曰十五日眞殿行禮齋宿處所依例爲之事該房知悉
정조 15년
傳于洪仁浩曰明日出宮門路以協陽門爲之
정조 15년
傳于徐邁修曰近日文臣以經義看作弁髦誠一痼弊向來中庸策問及日前大學策問之居首也能使賢關靑衿讓頭屈膝而外此經旨有問輒稱意似此之人合置顧問之任以勸他人愼惜自愼惜勵聳自勵聳副司果金羲淳修撰除授牌招察任
정조 15년
傳于柳文養曰當該承旨許遞
정조 15년
傳于柳文養曰當該承旨從重推考
정조 15년
傳于洪仁浩曰向於哨官特除因渠在外徑遞其後訓局哨官點下欲待從近收用也此人是誰之後尙今潦倒於角圈是豈收錄先賢之意乎都監哨官李恒林令該曹今日政滿瓜邊地守令邊將中作窠擬入此後閫任亦勿拘事分付銓曹
정조 15년
以兵曹訓鍊都監入直哨官望單子傳于洪仁浩曰集賢門哨官兪鉉商李運祥仍任此後集賢門哨官則一番受點則自後次名下懸註書入事分付
정조 15년
傳于徐邁修曰禮曹參議聞有實病許遞今日政差出
정조 15년
徐邁修以吏曹言啓曰卽接照訖考講一所主掌官所報則今日當爲開坐而試官沈能翼謂有情勢日已向晩尙不設行云事體所在誠極未安不得已以典籍洪秀晩改付標以入而本曹請推之外無他可施之罰何以爲之敢稟傳曰情勢似然專對又當前改差其代今日政差出凡事莫如古法之縝密若於照訖講能修擧科場不期嚴而自嚴欲待開場日申飭矣無帖而入場者未入格而參榜者當該禁亂官及試官隨現重勘之意預令廟堂申飭已爲初試之人不爲更赴甚無義此必謬例自今番修明舊制使之一一應試若無帖不得入場至於來頭學禮講事已有殿座日筵敎自照訖講無或如前雜亂名實不副事嚴飭名以試官寧有單試官之例所謂參試官雖各有一人云而皆非有氣力之職任此後以三司中擬入事定式可也
정조 15년
有政吏批判書金文淳參判朴祐源參議沈煥之進都承旨徐邁修進以洪義榮爲左副承旨趙宗鉉爲禮曹判書具㢞爲工曹判書李洪載爲禮曹參判李時秀爲工曹參判洪義榮爲戶曹參議李敬五爲禮曹參議任希遠爲工曹參議李命植爲兼判義禁金魯永爲兼同義禁宋煥箕爲軍資正尹永僖爲司成李英遠爲監察金鎜爲臨坡縣令朴喆源爲咸昌縣監再政朴天行爲禮曹參議
정조 15년
兵批判書吳載純進參判柳戇病尹長烈病參知鄭益祚入直進右副承旨洪仁浩進以閔修顯爲五衛將李烜爲彌串僉使副司直趙宗鉉閔鍾顯丁範祖副司正李雨龍再政李恒林爲滿浦僉使宣傳官單李甲會洪栒李馨秀金相九李煥益呂文永以上仍任事承傳
정조 15년
傳于徐邁修曰戶曹參議前望單子入之
정조 15년
戶曹參議前望單子入之朴聖泰落點
정조 15년
柳文養啓曰各陵殿宮秋夕兼告由祭獻官當以三曹堂上中推移塡差而工曹參判李時秀以身病不得入來參議任希遠以巡將纔已受牌出去本職不得出牌何以爲之敢稟傳曰竝許遞令該曹口傳差出
정조 15년
吏曹口傳政事以閔鍾顯爲工曹參判徐美修爲參議
정조 15년
以平安監司洪良浩狀啓龍川前府使徐有龍等罪狀令廟堂稟處事傳于洪仁浩曰近來兵使不知邊將如何不念邊禁如何宣化運籌之上無心度日誠一貽羞之端苟早留心則鳳城將之搜討有何傾聽乎當初不能禁飭雖非此道臣此帥臣之罪而狀辭張皇處事曚曨萬萬駭然萬萬可笑彼人之逐水漁採是豈如是恐怯之事若備該邊情申嚴邊禁則彼人亦豈敢恣意漁採乎大利所在猶更現跡則來當遠逐不來當不逐而已守令邊將之勤慢時時考察慢則小決棍大狀問可也昨狀纔令還送今狀又續至當該道臣從重推考此後搜討一款府使則勿拘定限頻頻入察邊將逐朔或間月入去然而不能懲畏則始以移文城將之意狀聞地方官別無可罪之端該僉使令帥臣嚴棍充軍該鎭待漁採之弊快息令兵使狀請放送此狀啓還下送
정조 15년
以平安兵使李漢豐狀啓龍川前府使徐有龍等罪狀令廟堂稟處事傳于洪仁浩曰此狀啓還下送監營狀啓判下者自政院謄送
정조 15년
以黃海監司李敬一狀啓谷山黃州等邑人家頹壓恤典題給事傳于洪仁浩曰別加顧恤殘獨戶不爲區別已疎忽去月之事今始登聞又稽忽此狀啓還下送更令秩秩區別狀聞其中殘獨戶當年還與身布中一件停退事知悉諸道申飭果何如獨於海西只以兩邑報來卿則推考更爲嚴飭諸邑從實報來漂頹猶不分明區別來頭看坪之不勤可知近來諸道有潛往潛來之繡衣而監司守令慢若不知節節可駭況今年俵災之政除非守令躬行該里任之事則虛實難以分曉初次廉行再三次廉行竝以不勤執捉者當該守令拿致決杖卽其地定配此意星火遍飭各邑倅
정조 15년
洪仁浩以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 15년
徐邁修以吏曹言啓曰今此宗廟各陵殿宮園墓秋夕祭典祀官兼大祝以侍從塡差矣時無職名人員令該曹口傳付軍職何如傳曰允
정조 15년
柳文養以禮曹言啓曰卽接溫陵參奉所報則今秋夕祭享兩官當爲備員將事而令沈逵身病猝重不得進參云莫重祭享兩官不可不備本陵令沈逵今姑改差其代令該曹口傳差出以爲備員將事之地何如傳曰允
정조 15년
吏曹口傳政事以李應曄爲溫陵令
정조 15년
洪仁浩以兵曹言啓曰訓鍊都監前行首哨官李仁默所任哨官閔宗爀洪章煥今日本局習陣時沙場各嚴棍三十度喬桐府能櫓軍充定事自訓局草記矣罪人李仁默閔宗爀洪章煥喬桐府竝能櫓軍充定出付畿營使之當日定驛子押送之意敢啓傳曰知道
정조 15년
洪仁浩以兵曹言啓曰依下敎禁軍別將臣趙圭鎭今日進詣南小營宣薦內禁衛及額外內禁衛騎芻三次更試後中不中別單書入之意敢啓傳曰知道三次不中人數日後更試三次可也
정조 15년
洪仁浩以訓鍊都監言啓曰本局哨官金燨身病甚重勢難祭任改差何如傳曰允
정조 15년
洪仁浩以訓鍊都監言啓曰今日習陣時大會三軍除前例發放將官等處謹以傳敎內辭意申明約束發放後汰去哨官等一倂捉入取招則其中李彬丁允泰差除屬耳未詳本事徐泰秀以鄕曲居生之人亦不知裏面則可謂十分曖昧而且李聖濂柳晦源兪鉉商吳亨喆李運祥金箕昶張守初等七人屢次一會終始不參不過隨衆着名則其所混入丁寧竝分揀放送至於前行首哨官李仁默前後一會俱是渠之發令且以前所任哨官閔宗爀洪章煥言之渠等則雖以隨衆爲之有所稱冤旣帶一廳所任則不可發明李仁默閔宗爀洪章煥等三人各嚴棍三十度後喬桐府能櫓軍充定次移送兵曹其餘李廷麟閔光德田佐顯鄭潤玉柳可源趙持鉉朴重佐趙瞰沈公協李在倫朴瓊等十一人俱參一會干涉議論的實各嚴棍十五度而時任哨官李商一以不入於聯名之故雖漏於除汰之中今聞諸哨官所供或參一會或構狀草云則果是當入而見漏者故一體捉來嚴棍懲勵之意敢啓傳曰知道李彬等十人旣云區別分揀竝待窠仍任後草記徐泰秀雖曰鄕人與嶺外之遐土有異旣無立異之跡則豈不過甚乎金箕昶之不思渠兄收用之國恩隨衆着名亦爲無狀不可仍任亦爲降換他營李商一所爲萬萬駭惡渠於降定之後小心姑舍是作罪如許一體充軍以宣傳官別軍職之降定正爲分揀之類仍任可也別軍職朴思弼改差哨官之任前宣傳官洪栒李馨秀呂文永李煥益李甲會金相九竝令該曹仍前職年前見其人今番特點之下無罪改差在渠可謂蟹網竝失趙常翼亦爲仍任可也
정조 15년
洪仁浩啓曰謹依草記批旨哨官李商一一體充軍次移送兵曹曹前哨官兪鉉商李聖濂吳亨喆柳晦源丁允泰李彬李運祥趙常翼等八人竝爲仍任哨官而前哨官金箕昶以禁衛營哨官文兌興降換前哨官徐泰秀以御營廳哨官柳相默降換之意敢啓傳曰知道
정조 15년
洪仁浩以兵曹言啓曰依傳敎訓鍊都監前哨官李商一京畿喬桐府能櫓軍充定出付畿營使之定驛子押送之意敢啓傳曰知道
정조 15년
柳文養以惠民署一提調意啓本署提調宋載經上疏批旨內署生事大關紀綱嚴處次令一提調査實草記事命下矣卽爲査問於其時任官金聲夏李安基鄭樂修等處則以爲今初十日二提調秋等取才出令早朝與禮郞開坐本署而署生皆不來赴提調屢度催促乍聚旋散終不應講竟至罷坐之境蓋今番取才出審藥多窠而署生輩妄生疑怯以爲應講無益相約不赴押署一紙有若完議者然時任任官及生徒數人外一齊著名及其開坐之日提調分付至嚴任官輩懇乞勸入終不回聽而衆論紛紜不知首倡之爲某云前此二提調以倡論沮講之罪署生吳世豐方泰綏趙鳴鈺吳國民等四人移送刑曹故四人處更爲嚴査則吳世豐所告內今番取才時矣徒等百餘官生適當豐窠無不顒望而任官輩將謀幻弄傳說狼藉矣徒等赴擧無益相議不赴則任官輩誣告官前衆情冤鬱自致渙散實無主論首倡之事云取見其所謂完議則只是列名着銜而已別無他措語而署生之於提擧等威事體至爲嚴截不可以尋常試官擧才比以論之取才之後雖或有不公之事猶不敢公肆怨謗況於取才之前公私未定而胥動浮言作梗試事至於約束完議一齊不赴使提擧禮官終日坐待無端罷歸此實無前之變怪率屬之侵侮官長其習不但可痛其漸亦不可長法綱所在合施重勘而旣有査實草記之命嚴査以問之意敢啓傳曰提調旣以本事陳疏之後卽登徹之事也旣聞之若或尋常處之以今紀綱何以懲勵觀此草記渠輩所爲可謂萬萬無嚴署生之如此也不能勸飭入試者尤萬萬無狀以渠者流爲渠頭目者宜施加倍之律所謂任官等令該曹嚴杖徒配署生等亦令該曹査出首倡一人嚴加照律後草記事分付以示嚴試事尊體統之意可也
정조 15년
辛亥八月十三日辰時上御誠正閣藥房入診禮房承旨有司堂上入侍時藥房都提調蔡濟恭提調李𡊠副提調徐邁修檢校待敎沈象奎記事官李海淸洪樂游徐有聞右承旨柳文養假注書趙台榮有司堂上李秉模醫官李敬培李惟鑑張宅祚以次進伏訖濟恭曰日間聖體若何上曰一樣矣濟恭曰王大妃殿氣候若何上曰一樣矣濟恭曰惠慶宮氣候若何上曰一樣矣上曰去夜一霈之雨在田種得無所損乎濟恭曰此是一時驟雨似無所傷例於許久陽曝之餘一雨乍來亦有益於田農云矣上曰日昨見嶺伯狀本各穀與綿農已判告歉云爲念民事實用悶慮近日則日氣甚好似得蘇醒耶濟恭曰大抵各穀之豐歉惟在結實之如何似當有成熟之望矣上曰曾有下敎於前禮判李致中者咸昌儒生事果已出場云耶濟恭曰向日判付中勿聞之敎實出息鬧之聖意則今者道臣錯解本意伊時諸生任自刑配初不關由而且臣於本事曾所關問則道伯與邑倅猝然發怒臣所云嚴繩定配者直爲放送四五朔前已爲懲贖之三人更爲追理以西北之利城博川孟山等遠地定配在臣身不但疲然而已紀綱也體統也誠甚駭然矣上曰錯認判付之本意任自刑配固已可駭而又此如是扶抑如是反決尤極怪歎也濟恭曰若傳之鄕戰施以刑配則兩邊人似當同被其律而今者決處又與當初決處正相反寧不駭痛乎上曰所謂定配之人已發配所乎濟恭曰聞日前已過京城將向西路云矣上曰分付畿營各定將校追至所到地方使之還送本鄕可也海淸承命出傳命書傳敎曰今因言端聞之咸昌事嶺伯所爲大關體統與判下本意一切相反及其關問之後回牒中云云不可但以遁辭言苟有所見論報廟堂或陳疏自引可也乃敢爲此問東答西之擧者有乖藩臣處事況追理四五朔前事過費心力殆若必欲使大臣聞而知之者此非體統所關乎當該道臣爲先越俸五等該守令先罷後拿本事之更勿登聞指兩治兩解之謂則營邑擧措若是其極意扶抑旣聞之後豈可仍置甲乙若配則竝配若放則竝放事分付又命書傳敎曰十五日卽眞殿行禮日也大臣適以日次診筵造朝有司堂上同爲來待次對公事稟處濟恭曰此守禦使鄭昌順摠戎使李柱國狀啓也以爲合操旣已停止巡點何以爲之事請令廟堂稟旨分付矣合操之旣命旋止聖意有在巡點一節恐非其時矣上曰竝爲停止可也出擧條濟恭曰此咸鏡監司李文源狀啓也枚擧城津僉使金景濂牒呈以爲本鎭牟還三千三百餘石內分給爲三千一百餘石一民所受多至八九石而還民只以火田耕食故自來牟種旣少納還無路年年受苦交濟散在條牟一千石以米粟換作待秋捧上事請令廟堂稟旨分付矣牟還之多本自爲弊況城津背山臨海産牟之地想應無多而其還若是數多作一民弊誠足矜念依狀請交濟條一千石許令以米粟換作何如上曰依爲之出擧條濟恭曰此慶尙左水使崔東岳狀啓也以爲本營第一戰船一隻今已限滿而本板與駕龍荷板之屬盡爲腐傷難以駕海不可不趁今改造依新頌事目改造材木右道封山依例許斫事令廟堂稟旨分付矣戰船之限滿改造係是不可已之事左道諸山旣無可斫則依近例許斫右道之意分付何如上曰依爲之出擧條濟恭曰臣適聞海西兵營有可駭謬例故仰達矣軍馬點閱係是詰戎之大政而稱以點馬驟集屬邑數三百里外馬兵不問馬之善否惟以捧錢爲事以是爲兵營宦味此不可使聞於隣國點馬之規法意有在雖不可廢却從今以後捧錢之規永爲革罷馬若疲蹇不中於用則從輕重治罪放遣以此另爲定式毋敢違越之意分付黃海兵營斷不可已矣上曰依爲之旣聞之且禁之此後若不痛革舊弊其可曰有紀綱乎當該兵使事令觀察使隨聞狀聞萬一匿不以聞現發於按廉之行則道伯自廟堂草記勘罪可也出擧條濟恭曰平市署謄錄方纔待令矣上曰自政院入之可也濟恭曰不正名色錢三千兩每年徵納當初定式未知其故而以臣所見則似甚無義罷之爲穩當矣上曰雖以外方場市言之猶有徵稅之擧則京市何獨無稅乎濟恭曰京市則皆應國役矣秉模曰大抵各廛旣許通共發賣則國役不可差應市案不必置之矣𡊠曰臣於本事未詳裏面而幾百年設置之司何可遽議革罷乎濟恭曰本署冊子今若一番睿覽則其間當罷之弊源必當俯燭矣秉模曰各陵修改役事時所入器械自京下送故其弊不些依前定式自地方官使之擧行後自本曹代給本價似好矣上曰前例之如何竝皆抄出以爲入之可也𡊠曰各陵曲墻修改時京監役例爲進去而年前新定式之後似不必異同此後則以陵官兼監役擧行何如上曰依爲之出擧條命退諸臣以次退出
정조 15년
辛亥八月十三日辰時上御重熙堂左承旨入侍時左承旨徐龍輔記事官李海淸洪樂游徐有聞以次進伏訖上命書傳敎曰政官牌招開政又命書傳敎曰各陵寢秋夕祭修改兼告由三曹當爲分進於獻官守禦使及藥房提調俱緊任本職竝許遞衆所共知實故年老在外人亦爲許遞皆令今日政以在京無故人差出待下批牌招察任又命書傳敎曰署生所爲該堂足可處置豈必疏引雖來呈還給則都無事此等上疏亦皆捧入看作消日之事該房事駭然當該捧納承旨遞差命退承史以次退出
정조 15년
辛亥八月十三日未時上御重熙堂左副承旨入侍時左副承旨洪仁浩假注書趙台榮記事官洪樂游徐有聞以次進伏訖上曰京試官在外玉堂許遞出榻敎命書吏曹照訖講試官變通草記批旨訖敎曰近來照訖講有名無實反多爲弊之端云誠甚駭然今番則各別申飭上下番翰林分詣一二所詳細摘奸以來可也仍命書榻敎曰騎馬二匹立之史官二員待命分詣照訖一二所摘奸以來命退承史以次退出
정조 15년
辛亥八月十三日酉時上御重熙堂左副承旨入侍時左副承旨洪仁浩記事官李海淸記注官安經心金良倜以次進伏訖上曰旣以奉命摘奸其於考察之際宜須益加詳察俾無雜亂之弊如或有借名代入之類依初下敎各別考覈隨現摘發或問其同里所居之人以爲憑考帳籍之地或有見落於一所而更赴於二所居不於二所而又赴於一所者亦爲一一覈出而萬一有如是之弊則試官之勘罪姑無論兩史官當削科使之更赴監試以此意嚴飭摘奸史官處可也命退承史以次退出
정조 15년
都承旨徐邁修齋宿左承旨徐龍輔齋宿右承旨柳文養齋直左副承旨洪仁浩齋宿右副承旨安廷玹齋宿同副承旨尹弼秉齋直注書李海淸仕直一員未差假注書趙台榮仕事變假注書崔致祜仕
정조 15년
上詣摛文院入堂內後內閣政院玉堂藥房口傳問安答曰知道
정조 15년
洪仁浩啓曰大司憲洪檢執義李秉喆持平鄭㝡成未肅拜掌令崔昌國權儐呈辭持平申膺祜在外監察茶時之意敢啓傳曰知道
정조 15년
傳于柳文養曰禮房承旨馳詣宗廟永禧殿景慕宮奉審摘奸以來
정조 15년
徐邁修啓曰左副承旨洪義榮今日不爲仕進卽爲牌招察任何如傳曰許遞與未差之代前望單子入之待下批牌招察任
정조 15년
承旨前望單子入之尹弼秉安廷玹落點
정조 15년
尹弼秉啓曰守禦使鄭昌順時無職名令該曹口傳付軍職何如傳曰允
정조 15년
兵曹口傳政事副司直鄭昌順
정조 15년
以慶尙監司鄭大容狀啓咸昌居洪光錫實年爲九十一歲未蒙恩資令該曹稟處事傳于徐龍輔曰老人之事有未可知令該曹今日內口傳下批敎旨與有旨卽爲成送
정조 15년
徐邁修以吏曹言啓曰崇陵忌辰祭獻官預差以前承旨沈晉賢塡差而時無職名令該曹口傳付軍職何如傳曰允
정조 15년
兵曹口傳政事副司直單沈晉賢
정조 15년
徐邁修以吏曹言啓曰依下敎照訖考講試官四員加差以入而其中參下官亦依下敎隨品權付成均館官員之意敢啓傳曰知道
정조 15년
尹弼秉以禁衛營言啓曰訓鍊都監前哨官金箕昶以本營哨官文兌興降換事自訓鍊都監草記允下矣依此相換之意敢啓傳曰知道
정조 15년
尹弼秉以御營廳言啓曰訓鍊都監前哨官徐泰秀以本廳哨官柳相默降換事自訓鍊都監草記允下矣依此相換之意敢啓傳曰知道
정조 15년
洪仁浩以刑曹言啓曰因兵曹啓辭五間水門守門將卒令攸司照法重繩事命下矣當該守門將韓成佾軍卒鄭光順吳順興等捉來盤問則以爲身爲守門將卒莫重城門不能審愼堅鎖之罪萬死無惜云矣取考律文則大明律門禁鎖鑰條有曰京城門擅開閉者杖六十徒一年依此律韓成佾等各決杖六十後守門將韓成佾黃海道平山府軍卒鄭光順江原道狼川縣吳順興忠淸道牙山縣竝定配所卽爲押送之意敢啓傳曰知道
정조 15년
辛亥八月十四日辰時上詣摛文院齋宿入侍時都承旨徐邁修左承旨徐龍輔右承旨柳文養左副承旨洪仁浩右副承旨安廷玹同副承旨尹弼秉記事官李海淸假注書趙台榮記注官安經心金良倜檢校直閣李晩秀以次隨駕上具翼善冠衮龍袍乘輿出協陽門進善門詣摛文院降輿陞座上曰京畿監司入侍海淸承命出與京畿監司徐鼎修偕入進伏鼎修曰頃以顯隆園守僕守護軍等耕食土地酌量加給事狀請蒙允矣聞植木監官魯大喆亦以客土新接雖有曾前略干劃給之土地以此資生實無其望云依守僕等例加給十斗畓俾爲聊賴奠接之資似好故敢此仰達矣上曰依爲之出擧條上曰照訖講應講儒生今爲幾人乎仁浩曰俄聞一二所試官言則令式新頒故兩所應講姑未滿十人云矣上曰昨日開場今至日晩而受講數爻如是零星誠甚駭然矣申飭試官處斯速受講事分付仁浩承命出分付有頃日暮時至上曰承史及侍衛諸臣依例竝權退而軍士房承旨留在衛內可也少頃行禮時至上乘輿出摛文院詣端暉門降輿入眞殿敎曰承史侍衛退待於萬安門外可也少頃上出萬安門乘輿由仁政殿出仁政門由肅章門入協陽門還內諸臣以次退出
정조 15년
都承旨徐邁修坐左承旨徐龍輔內閣直右承旨柳文養坐左副承旨洪仁浩坐直右副承旨安廷玹坐同副承旨尹弼秉坐直注書李海淸仕直一員未差假注書趙台榮仕事變假注書崔致祜仕
정조 15년
徐邁修啓曰新除授判義禁李命植除拜後過三日不爲出肅依定式推考警責仍卽牌招察任何如傳曰允
정조 15년
尹弼秉啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 15년
尹弼秉啓曰禁衛營將官來言今日本營軍兵日次私習云矣敢啓傳曰知道
정조 15년
尹弼秉啓曰御營廳將官來言今日本廳軍兵日次私習云矣敢啓傳曰知道
정조 15년
柳文養啓曰日次儒生殿講十六日爲之事命下矣處所以何處爲之乎敢稟傳曰便殿爲之
정조 15년
備忘記宣沙浦僉使金昌仁下直長弓一張長箭一部片箭一部筒兒一箇賜給
정조 15년
傳于柳文養曰右承旨左副承旨入侍
정조 15년
傳于尹弼秉曰二十日次對進定於明日
정조 15년
尹弼秉啓曰明日次對兩司當爲進參除在外未肅拜呈告人員竝待開門牌招何如傳曰允
정조 15년
以六月朔日次殿講八月朔日次殿講儒生書啓落點單子傳于柳文養曰講生已點下而今番秋到記因試券之無合作直赴會試與給分皆不擧論殊違法意明日日次講時以講生受點外上齋生當試製兩朔書啓中入錄人一體待令事分付成均館
정조 15년
傳于尹弼秉曰儒生試製如非賜第之科則七試官無備員之例左相以次對造朝爲試官刑曹判書金尙集工曹參判閔鍾顯行副司直李晩秀李書九亦以試官爲之事分付
정조 15년
傳于柳文養曰小學異於他書如明倫敬身稽古等篇間間有詰屈聱牙處昨於照訖講申飭之後試閱小學顧謂筵臣曰吐之誤錯因言無論文義雖使予對之可謂難矣爲敎其突誦不如通讀生則不能依樣可知也禮記引用大文之文理艱澁者勿出講章事分付照訖講試所
정조 15년
吏曹口傳政事以李翼海爲康翎縣監
정조 15년
以全羅監司鄭民始狀啓道內守令中井邑縣監鄭東輔受由上京纔已還官興陽縣監申光輅受由上京姑未還官而已爲移文該曹緣由馳啓事傳于徐邁修曰該道則曰旣移文該曹則輒稱未到近來此習誠一貽羞之端受由往來有何忌諱之事亦以命吏中間執留該道文牒渠獨匿在京第寧有如許士夫之習乎令吏判取考各道狀本捧現告當該犯科守令一倂爲先罷職仍令該府拿問嚴處俾知懲勵之意
정조 15년
以鄭彦仁李垿囚單子傳于洪仁浩曰放送
정조 15년
安廷玹以景慕宮都提調意啓曰太常所進紅杮今方薦新於本宮而宮苑紅杮成熟尙遠待㦨熟薦新之意敢啓傳曰知道
정조 15년
徐邁修以吏曹言啓曰依下敎照訖考講試官四員加差以入而其中張錫胤亦依下敎權付司藝之意敢啓傳曰知道
정조 15년
吏曹來壬子式年監試初試一所照訖考講試官二單副司直金熙朝典籍洪秀晩二所試官二單副校理李晴司藝張錫胤
정조 15년
尹弼秉以戶曹言啓曰時御所內各司雨漏執頉處及拱北門墻壁頹圮處待快晴更爲擇日修改事草記允下矣修改吉日令日官推擇則今八月二十二日卯時爲吉云以此日時擧行何如傳曰允
정조 15년
尹弼秉以戶曹言啓曰宗廟外墻垣改築處今已畢役之意敢啓傳曰知道
정조 15년
尹弼秉以兵曹言啓曰宗廟外墻垣改築處今已畢役後自戶曹草記矣守直衛軍竝卽解送之意敢啓傳曰知道
정조 15년
尹弼秉以兵曹言啓曰依下敎別監朴漢弼內禁衛塡差口傳以入之意敢啓傳曰先蔭自先蔭階梯自階梯禁軍過矣充定火砲窠可也
정조 15년
洪仁浩以義禁府言啓曰咸昌前縣監羅烈拿處事傳旨啓下矣羅烈時在任所云依例發遣府羅將拿來何如傳曰待待命拿囚
정조 15년
洪仁浩以義禁府言啓曰彌串僉使梅潤文卽其地徒一年定配事承傳啓下矣梅潤文令兵使拿致嚴棍後以承傳內辭意具罪目依例發遣府書吏卽其地彌串鎭徒一年定配之意敢啓傳曰旣命充軍定配自在勿論此草記還給
정조 15년
兵曹啓目粘連金海居金古邑三拯救人命之數未滿定式令本道米布題給何如判付啓救拯之數雖未滿法典遐土愚民有此出義活人之擧不可尋常施賞而在渠無益令該邑拔例陞定相當任窠俾知激勸之意事分付道伯此狀啓之今始回啓遲滯甚矣判堂推考爲良如敎
정조 15년
掌令崔昌國疏曰伏以臣本遐土疎賤學蔑識魯竊科四十餘年未效一分涓埃投閑置冗猶恐不稱榮塗華銜況是敢望迺者旅次病伏之中伏承柏府新命臣誠惝怳踧踖惶感無地竊伏惟念是官也臺閣淸選其職也言責重任上補衮闕下糾官邪必有剛方正直之風然後可以居是任豈使人人而濫叨哉臣生長草野姿性庸愚見聞寡陋旣無風裁之可論又乏言議之對揚特一儱侗之癡蠢耳其於淸選也重任也殆同山猿之章甫海島之鍾鼓臣若不揣本分徒知貪榮冒玷匪據則負乘之戒鵜梁之譏勢所必至是其自取耿耿思惟斷斷不可臣之屢叨是職每以在外遞解日前出肅祗爲一謝恩命其何敢晏然蹲據若固有之玆敢悉暴衷曲仰瀆崇聽伏乞聖慈亟命鐫削臣職名以重臺選以靖私分焉臣旣露情乞免則不宜贅及他說而有懷必達臣分之常語雖腐陳不能泯默伏願聖明垂察焉惟我聖上臨御以來崇奬節義靡有不擧而今春莊陵壇壝之享尤可以慰毅魄於泉塗樹風聲於永世瞻聆所及孰不欽歎第文忠公臣成三問故宅尙在收籍之中豈非聖世之欠典乎先正臣宋時烈嘗著其洪州遺墟碑文有曰承命至漢師寓於掌苑署之外署內而有老松數株蓋老相傳皆以爲先生舊宅籍入官爲公廨而惟此數株松實先生手植者云年代旣久雖已禿缺至今生意僅存尙有歲寒之志此可見先正慨然詠歎之意而樹木亦爲人愛惜者信然矣在昔英考乙酉命還給故相臣金宗瑞舊宅而特用贖還魏徵第故事猗歟盛哉此實聖德之出尋常萬萬處也惟此三老之故宅尙在籍官之中者誠有乖於建祀江上崇享牲牢之意臣願卽令贖還克盡崇報之方因付有司區處其歸屬之道俾無行路之指點咨嗟焉竊伏念水原鴟岳山卽顯隆園發脈主山相距不滿十里而峰壑濯濯樵牧朝朝雖或遠在百里之外主山異於朝對來龍與之接連則其所以長養樹木之道尤當自別況與至重之所不甚相遠處乎雖私家入葬之地必勤其種植切禁其樵採者蓋以山之有草木誠若人之有衣服人而無衣服則風寒之所偪氣血無以滋潤山而無草木則風雨之所薄脈勢無以旺盛所以古語云茂林鬱草滿山岡氣像旺者也是必地勢平夷其間無岡麓起伏若不相關於佳兆者故所見易致放過不入於禁養之中而雖於平地行龍相去稍遠處明知其爲主山則決不宜等閑看過今此鴟岳自是主山而處在不遠則禁養之節烏可已乎臣願亟軫深遠之圖俾無欠缺之歎焉且今新邑內募民入居者蓋出於村落殷盛守護園寢之計而士人之來居者許令赴擧亦欲其樂赴閭井櫛比故也遠近之士聞風而起築室于玆者蓋亦不少然而率未能盡室家搬移太半是置庄舍入籍而止有移居之名而無移居之實便同身在此邑而籍在彼縣是豈誠實之道哉事勢雖或有拘風習誠亦不美從今以後各別申飭毋使乍來乍去俾有實效宜矣伏惟我殿下以宮府一體之德意宗廟成均館及各處皆有區劃經用之命而一番折受之後皆是朝家賜與則決非奸猾輩所可竊取而況此司圃署所關至重尤非等閑他司之比故自國初折受位田以作御供之需用又備薦新之供進而結額失漏稅入全減至使貢人無價進排寧不寒心位田中松都所在臣亦略聞其委折矣該署之折受收稅者已至三百餘年之久而挽近以來法綱漸弛奸吏猾校幻弄欺隱敢以莫重位田作爲渠輩囊橐稅納減縮公用難繼故故提調臣徐有慶以漏失位田改量覈實之意陳疏允下廟堂覆啓批旨有筵稟後次次下送打量之命則其在該署奉行之道宜卽發送該郞而時任提調臣沈豐之病未登筵經歲因循迄無變通使莫重御供未免苟艱在下奉行之道豈可如是況成命之下不卽擧行尤爲未安亟令該署發送郞官先自松都爲始改量査正斷不可已也科場之弊其來已久其將莫可救正矣大僚獻策我聖上特加軫念下詢諸臣嚴立科條書冊隨從之禁自是舊典而申之自述自書之令乃是新頒而飭焉至於兄弟娚妹不得代書其法意之嚴重槪可知矣爲今日士子者孰敢犯之然而高麗公事之說或發於縫掖之口此豈多人之不畏法禁而然哉蓋緣東方氣淸不能耐久而朝家設法或有因革之相乘以致人心之不固臣故曰良法創立之非難而永久遵行之爲難惟彼寒門冷族無勢無力者初不敢爲觸犯之計而憑恃縱咨容易冒犯者率是閥閱華冑臣是之謂也法綱之弛張猶屬日後呈券之爭先事在目下誠有無窮之慮矣納券之限以懸題後過三時爲準者實是能事不迫之政臣固欽仰而三時之間才敏者固優如也雖遲鈍者亦足卒篇及其時至勇往急投而題板之下紛紜顚仆則强壯者或免脆弱者必傷人命所關此已可念先構篇而先呈券者未及作軸後來者反居於前則收券成軸之際自不免先後易置敏鈍同歸而主試者許多考批之時難保優劣之詳辨此非掄才之術臣意則一時竝呈之券混同交雜隨手作軸一聽造化之爲則人力不容於其間立落專由於天數夫如是則何必欲爭先納券而自趨危域乎得失之機亶在乎掌試者鑑識之明暗取捨之公私臣謂先以此意曉諭於入場儒生另擇主試俾無棼雜鬧亂至有致傷之地誠宜矣竊惟聖王陶甄之時尙有庶民寒暑之咨堯湯之水旱是已方今聖明在上一念對越百方懷保宜其景貺潛周絶無災沴荐臻而仁愛之天猶且警告今年水潦挽近所罕兩南之漂沒村閭固已驚慘湖西之川反沙覆亦甚憂憫惟其被災之民必多流散之患而賙恤奠安之道亦惟在於守宰之殫竭心力方伯之董飭方便而爲守令者不念朝家之至意未察蔀屋之疾苦凡在於俵災蠲役之政不甚致力奸吏弄手民不蒙惠言念及此寧不寒心目下緊務惟是災結而主張者徒知比摠之爲式未免執卜之爽實甚至於隣族之受困今又如是則民將盡劉而我聖上如傷若保之德意閼而不宣可不惜哉前後絲綸固已惻怛而必須更飭八路覆沙反川之應頉處使守宰之臣親審看驗從實頉給俾無白地徵稅然後殘民之咨嗟愁怨庶可以解矣我聖上深恩厚澤亦可以曁矣伏願殿下留神焉國之大事卽戎政而昇平累百年人情狃安備虞太疎是豈安不忘危之道至於京軍門則兵裝器機庶可僅可而言其外邑則全不成樣弓靶蠧折而只存形容鳥銃穴塞而不可把用鎗刀傷缺頑鈍每當道帥臣行部之時例使幕裨按簿看審不過應文備數而已若其守宰之有勢者則依例考閱亦廢不爲當之者輒曰以竢來者前者如此後者又如此而諸道如是各邑又如是識者之寒心厥惟久矣且所謂馬軍者軍裝諸具以其該倅之不爲檢飭尤極疎迂如當聚點則借服於村隣貰馬於傍郡惟以挨過點考爲妙策如是而其能臨急資用乎臣謂另飭各道道帥臣每於春秋巡到列邑之時一應軍器及軍卒裝械親執點檢俾有實效而以是爲考課之勤慢則亦將有飭勵之道以此意申諭諸道宜矣國之置郵傳命猶人之血脈流通其所關係最是緊重環京外四十驛擧皆凋殘難支之狀不得一一枚擧而請以臣見聞之所及言之全羅道獒樹驛之凋弊特其最耳必有釐革然後可免絶站之患矣馬位土之當初劃給非不優矣而貧卒輩不能自耕年年賣賭於富民因以割入於私田歲加耗縮此實難支之痼弊不可無量査之擧也近萬石還穀太半爲一二奸吏輩幻弄偸食之資將有擁虛簿之歎此尤不可不釐正也至於吏額之增加其數侵漁外驛復結之預賣消融害及馬戶其他役價廳支待廳補給廳各樣錢穀都歸尾閭種種難保之狀迫在朝夕而此皆謬例之因循非一郵官之所能釐革嚴飭道臣別定剛明官詳査弊源可革者革之可存者存之以爲保存傳命重地在所不已也臣以曚昧之見何敢出言論事所陳諸條語涉荒蕪而惟其葵藿之忱不後於人愚衷所激自謂一得冒沒煩瀆罪著屑越伏乞聖明恕其狂妄而採納焉臣無任云云答曰省疏具悉第一件事贖還豈待爾言而因事勢尙爲公廨第二件事爾言甚好矣第三件水原新邑儒戶事依爾言令畿伯知委該倅第四件司圃署折受田畓推給事未必爲急務年前奸細之徒憑藉作弊至今流毒於良民爾在掌憲之職所請反在所禁何也第五件科場曉諭試官另擇事是矣第六件七件事更欲留意第八件獒樹驛事令道伯從長査處爾其勿辭察職
정조 15년
辛亥八月十五日辰時上御誠正閣右承旨左副承旨入侍時右承旨柳文養右副承旨洪仁浩記事官李海淸洪樂游徐有聞以次進伏訖上曰都摠管沈豐之入侍出榻敎賤臣承命出與都摠管沈豐之偕入進伏上曰未見卿久矣病勢少勝能入闕中是可幸也豐之曰賤疾之少勝莫非聖念攸曁賤臣積年癃痼更入脩門恐無其期向於禮判恩除之降也若有一分可强之道則敢不擔舁致身祗肅恩命以爲少紓積違之忱而適値病勢之添劇末由振作坐違召命惶悚之極只自涕泣而已今幸賤疾少減獲登天陛昵近耿光從今以後臣雖退塡丘壑更無餘憾矣上曰以卿之病能爲入闕可爲喜幸自此以後善爲調理漸得差勝以至於快蘇之境則其幸當如何耶豐之曰臣萬萬惶恐而積違之餘區區微忱敢有一辭之可達矣上曰唯豐之曰近日聖體連得若何上曰連爲一樣矣命先退上曰尙衣提調入侍出榻敎賤臣承命出與尙衣提調鄭昌順偕入進伏上曰卿之顔色今則稍勝矣昌順曰賤疾近得少減矣上曰卽日唱榜卽乙巳年初行而予則曰決不可更爲矣卿有鄕擧之議而其時諸議不一訖未行之近來科弊至於莫可救之境實爲悶然矣昌順曰大臣之所難之者以其或有行私之慮而此有不然者若設此法則全然不文者必不敢應其薦許多隨從之類亦可以少除故臣之所論果爲此也此等事便是大更張必有自下力贊者然後可以創始而今者大臣有難之之意誠莫曉也上曰判尹有面試之議而予意則未知其恰好旣無初試面試之例雖令面試其爲奸弊一也許多入格之生豈可一一使之面試乎昌順曰此亦不可行之事也旣非自上親考則其間奸弊安保其必無乎上曰左相以爲使無文者不得爲用則似可少勝矣其議果何如昌順曰此又有不然者若工於文學而拙於事爲則將焉用哉我朝蔭官卽用於事功也取之以文華用之於事亦爲用人無方之道矣命退諸臣以次退出
정조 15년
辛亥八月十五日午時上御重熙堂右承旨入侍時右承旨柳文養記事官李海淸洪樂游徐有聞以次進伏訖上命書傳敎曰朝無闕事諫書稀聞猶未可謂眞箇治世近日指先屈者其弊莫先於臺閣之爲漫司觀朝紙者能無憂時慨俗者乎衮闕之不能得聞宦師之不卽相規必由於訑訑中出來予誠反省歉然然爲言責之官者亦豈無溺其職之歎乎方以含默之弊勉飭言官而若使處分及於目下言事之臺臣則勿論所言如何有非惜卵之意此所以假借於二三臺臣者然又每每假借之不已昌言則未聞而此等陳請則陸續沓至是豈設置臺閣之本意乎前此臺疏中移邑設屯等事俱非當言甚至今日圃署田土事而臺臣尤失言矣設有朝令如此當爭執之不暇捨却許多衮闕時政言此決不當提之事者極爲未安掌令崔昌國爲先從重推考上曰守令未差之代令該曹口傳差出出榻敎上曰明日殿講時考官徐浩修代趙宗鉉參考官沈煥之代徐郁修韓致應代李太亨爲之出榻敎命退承史以次退出
정조 15년
都承旨徐邁修坐左承旨徐龍輔坐右承旨柳文養坐直左副承旨洪仁浩坐右副承旨安廷玹坐同副承旨尹弼秉坐直注書李海淸禁推傳旨未下一員未差假注書李羲甲仕直趙台榮仕事變假注晝崔致祜仕
정조 15년
洪仁浩啓曰大司憲洪檢執義李秉喆掌令崔昌國權儐持平鄭㝡成牌不進持平申膺祜在外監察茶時之意敢啓傳曰知道
정조 15년
傳于尹弼秉曰大臣備局堂上引見
정조 15년
傳于徐邁修曰前承旨李義弼李書九敍用
정조 15년
柳文養啓曰下番修撰尹序東今日申前無端徑出副修撰李太亨旣以試官入闕中則所當入直而直爲出去以致下審闕直事甚未安竝依定式禁推傳旨捧入之意敢啓傳曰竝問啓
정조 15년
柳文養啓曰問啓事命下矣問于副修撰李太亨處則以爲臣向於直中以母病危重之狀陳疏徑出矣病勢一向沈篤神息尙此凜然一望之間空番居多實爲悚惶而不敢更爲就直之計矣今日適以殿講參試官入闕中則修撰臣尹序東以番次爲言而臣則母病危劇實無離舍經宿之勢不得如例入直有此問啓之命惶恐震越不知所達云矣敢啓傳曰本職許遞
정조 15년
柳文養啓曰問啓事命下矣問于尹序東處則以爲臣自來情病實難供職每承除旨輒蒙恩遞感惶之極無所容措今此見職爲日已久適値製述之役黽勉出肅冒沒就直今爲六日矣朝者副修撰臣李太亨以試官入闕故臣以病勢之添劇私情之切急番次之暫時推移累累申托申前出直矣卽伏見政院啓辭則李太亨不爲省記亦卽出去以致闕直至有此問啓之命臣之率爾迷錯之罪合被重律不勝惶恐云矣敢啓傳曰禁直之不待面看出去大關事體罷職
정조 15년
洪仁浩啓曰卽者照訖講試官司成尹永僖謂有情勢陳疏徑歸原疏雖不得不捧入而考講事體何等嚴重未畢試之前擅自徑出事未前有萬萬駭然所當重勘而本院請推之外無他可施之罰何以爲之敢稟傳曰年少者擧措雖似不苟試席體重焉敢徑出乎已萬萬駭然實才遺珠旣有飭敎則致令見落又使落者往訴於他所而莫之禁焉以此以彼不可仍置卽刻內先爲入去參試事過後令該府拿問重勘可也
정조 15년
以司成尹永僖上疏傳于安廷玹曰欲詳知後賜批其委折摘奸史官招致啓板前査問以啓他史官換送渠輩甲乙之說難以適從在泮中之泮長處亦爲問啓
정조 15년
柳文養啓曰欲詳知後賜批其委折摘奸史官招致啓板前査問以啓事命下矣問于檢閱洪樂游徐有聞處則以爲照訖開講之日臣等以摘奸事親承筵敎分詣一二所與諸試官竝坐察飭矣伏見傳敎下者以實才之或有見屈申飭臣樂游際聞實才一人居不於一所講席之說慮其或近苛摘抵書於有聞曰實才某人亦不免落講則以此推之必有稱冤之端云云此外更無他語初非可諱者故臣有聞至於輪示諸試官之境衆目所覩焉敢誣也試官尹永僖諉之難安忽然起出稱以見輕忙急投章此實意慮之外雖未知有甚委折故欲惹鬧爲此先發制人之計而蓋其意不難知也疏本未下姑不敢逐條辨破而因一微事致此葛藤至承問啓之命莫非臣等奉使無狀之罪惶恐震越不知所達云矣依下敎問于大司成李祖源處則以爲臣於昨日晩食後伏聞傳敎揭壁之事忙進正錄廳史官洪樂游向臣言一所講生外間頗多稱冤云故已書報同僚使之交相勉戒矣未移時一所試官尹永僖蒼黃出來改着平服諸試官怪問其故答曰俄者史官輪示小札擧子冤憤專屬吾身其在廉隅不宜一刻按住云云臣與諸試官力言處義之過當而終不回聽直出試門泮主人家臣之所聞見不過如斯而已云矣敢啓傳曰臨科期照訖設講無異於入場時計其人數與科場事體稍有間焉而旣有試官又出栍等則卽亦國試也雖使杜工部蘇東坡見屈何關於史官乎摘奸史官便是暗行御史設或試官有眞箇用私於升黜之跡渠輩但當論列於復命後書啓而已焉敢遊喙容吻於公堂試席而從以私札或往復或輪示乎此輩若不處分此後奉命不謹之類何以懲勵摘奸史官洪樂游徐有聞仍令該府拿治追送之史官使卽還來渠輩更令入送畢試書啓後捧傳旨問啓之命欲知其事實泮長對辭以知道分付以此觀之一所落講之冤不冤二所何以知之其不嚴可知兩所試官等事過後竝令該府拿問處之可也
정조 15년
以慶尙監司鄭大容啓本罪人金孝建機張縣到配事傳于洪仁浩曰不過申飭放送
정조 15년
徐邁修以吏曹言啓曰該道則曰旣移文該曹則輒稱未到近來此習誠一貽羞之端受由往來有何忌諱之事名以命吏中間執留該道文牒渠獨匿在京第寧有如許士夫之習乎令吏判取考各道狀本捧現告當該犯科守令一倂爲先罷職仍令該府拿問嚴處俾知懲勵之意事命下矣取考各道狀啓則興陽縣監申光輅受由上京時已爲移文本曹云而初不來到則其潛自執留任意去來之狀萬萬駭然今方捧現告井邑縣監鄭東輔受由上京時旣有本道移文催促前亦已下去松禾縣監柳範休安東地受由而亦有本道移文則此兩邑守令與潛自往來有異當在勿論中至於通川郡守元羽孫歙谷縣令丁載運受由旣久而終不關由於本曹則所當一體捧現告而本道狀啓中移文本曹一款獨不擧論其委折更爲關問後處之何如傳曰允興陽縣監之代令該曹口傳差出
정조 15년
吏曹口傳政事以鄭萬始爲興陽縣監
정조 15년
尹弼秉以都摠府言啓曰今日入直內三廳武兼禁軍及軍兵等當爲中日習射而親臨日次儒生殿講相値不得爲之之意敢啓傳曰知道
정조 15년
尹弼秉以兵曹言啓曰今八月十七日武臣堂上朔試射日次而國忌齋戒相値不得爲之之意敢啓傳曰知道
정조 15년
尹弼秉以兵曹言啓曰本曹草記別監朴漢弼塡差內禁衛事批旨內先蔭自先蔭階梯自階梯禁軍過矣充定火砲窠可也事命下矣火砲時無見窠一番內禁衛申光璧有頉代以火砲金壽文塡差其代別監朴漢弼依下敎充定之意敢啓傳曰知道
정조 15년
柳文養以成均館行大司成言啓曰去七月初七日儒生上旬輪次草記批旨日熱如此待涼生更稟可也事命下矣今已涼生依下敎更稟之意敢啓傳曰以二十二日爲之
정조 15년
柳文養以奉常寺都提調提調言啓曰東籍親耕田所種皮黍打作則所出爲一石三斗皮粘粟打作則所出爲一石五斗皮稷打作則所出爲三石五斗之意敢啓傳曰知道
정조 15년
尹弼秉以舟橋司言啓曰依下敎本司前都廳朴基豐仍任兼管濬川之役御營廳騎士別將作窠單付事分付該廳之意敢啓傳曰知道
정조 15년
尹弼秉以御營廳言啓曰前都廳朴基豐仍任兼管濬川之役御營廳騎士別將作窠單付事自舟橋司草記矣本廳騎士別將鄭觀采改差前水使朴基豐單付之意敢啓傳曰知道
정조 15년
洪仁浩以義禁府言啓曰興陽縣監申光輅令該府拿問嚴處事傳旨啓下矣申光輅今月初二日上京初五日下去云依例發遣府羅將拿來何如傳曰待待命拿囚
정조 15년
司成尹永僖疏曰伏以臣資性滯塞蹤跡臲卼見枳於世者厥惟久矣猥蒙殿下不世之恩造前後歷颺己踰涯分杜門縮伏日夜感泣乃於日前伏奉照訖試官特差之命而繼以臣爲成均館司成臣之情勢實無以束帶於百執事之末而義重往役黽勉出肅及其設場特敎屢下臣只私有殿下之命而不知其他凡於考講之際每務平恕其字音之訛舛諺吐之詿誤初不苛核只以不解句節文理不成者輒置落科昨日有大興居幼學徐煥善者入席應講而出數三行大文其句讀之際上段之可屬於下段者屬之上段下段之可屬於上段者屬之下段節節訛誤不成文理臣慮其惶怯所致更令反復三四讀而終始如一故不得已呼不以退矣居未何有一小札不知來自何處而史官徐有聞送喝於臣而投之乃爲煥善稱冤之書也其書有曰不勝憤歎有曰或有變通之道耶凡其辭意有若臣故黜落者然臣雖無狀豈於照訖考講之際私自低仰以觀其有勢無勢耶彼不過以無間之意出以示之公座異於私室在臣自處之道寧可安而受之臣行己無素見輕至此有不敢安坐試席揚揚自如遂乃徑起出門而言於大司成及諸試官以徑出之意使之草記則皆緩辭推諉已至經宿終不聽施臣之所處於是乎進退維谷矣玆不得不冒昧陳疏歸身司敗伏乞天地父母亟鐫臣所帶職名仍治臣擅離試所之罪以肅朝綱以安私分千萬幸甚答曰省疏具悉試鑑固乏擧措不碌爾其參試後就理
정조 15년
辛亥八月十六日卯時上御熙政堂日次儒生殿講製述大臣備局堂上引見入侍時都承旨徐邁修左承旨徐龍輔右承旨柳文養左副承旨洪仁浩右副承旨安廷玹同副承旨尹弼秉記事官李海淸假注書趙台榮記注官安經心金良倜以次進伏訖上曰殿講試官閔鍾顯代柳戇爲之出榻敎引儀唱試官以下入就位行四拜禮儒生製述試官左議政蔡濟恭刑曹判書金尙集工曹參判閔鍾顯行副司直李晩秀殿講試官兵曹判書吳載純禮曹判書趙宗鉉兵曹參判柳戇行副司直沈晉賢工曹參議徐郁修校理尹光普李太亨以次入就位行拜禮進伏上曰備局堂上隨大臣後仍卽入侍事分付賤臣承命出傳行副司直李柱國李邦一訓鍊都正徐有大事變假注書崔致祜以次進伏訖濟恭曰夜間聖體若何上曰一樣矣濟恭曰王大妃殿氣候若何上曰一樣矣濟恭曰惠慶宮氣候若何上曰一樣矣上曰懸題紙入之尙集奉紙進伏命書表題仍命揭之敎濟恭曰民事爲重次對先爲之可也濟恭曰凡有廟謨輒煩聖斷臣則忝居承佐實無猷爲今日賓對有命試問公事有無則果無一張稟處之事矣昨因憲臣疏有圃署事査問行會各道之敎故纔已奉行而第詳其委折則未必貢人嗾囑而不無奸細之慫慂云臺臣事誠非矣上曰臺批重推之後固當避嫌而尙無消息所惜者臺體也其委折招問憲吏可也文養承命出回奏曰問于該吏則以爲掌令崔昌國承批之後曰以爲先重推之敎必有加施之罪罰何敢徑先引避云矣上曰其言尤可駭矣然則凡於傳敎中有爲先二字則輒稱將有更敎可乎臺臣固不足言而憲吏者何敢不爲據例言之乎該吏自本院科治可也濟恭曰昨於憲疏賜批之後所下傳敎罰雖問備責則嚴敎其在臺體所當詣臺引避而昨雖未及今又闕焉壞損臺體甚矣掌令崔昌國罷職何如上曰依爲之出擧條上曰科場申飭非今斯今而昨年則大弛也故不可無一張之道且念科弊原頭旣難猝然釐革竝與末節而一任紊亂則其弊無窮故先從原有之照訖講略遵故規矣未知能有其效耶濟恭曰聞紙廛人之積置試紙將以求售者今當科期隔日之時反有不得出賣之歎云以此言之則科場之不爲坌雜可以預料矣上曰大臣文任收議頒降之後儒生輩亦必曉然知申飭之意大體近來人心每多臆料安知不曰今番雖如是後次必不如是此科雖稍嚴後科必漸解弛云乎我國政令果不無此弊而至於科場禁飭之規則予將愈益申嚴此箇事狀宜自廟堂知之矣照訖講不過錄名相準之資而所謂學禮講則當在初試之後會試之前且其法意不輕而重自今以後或抽栍製述以試之或別般考講以驗之則豈無可以取舍虛實之道乎初會試之間經年閱月設令才有不足豈無跂而及之者乎濟恭曰聖敎至當矣如是定式則科場坌雜之患士子淆漓之習可以丕變而有效矣上曰守禦使之議則常以爲鄕擧里選之不復古爲慨然云而予則曰此議亦有行不得處矣由今反古固自不易貢擧之法漢唐後無聞必有以也今若斷而行之畢竟無效有害旋卽廢閣則豈不如初不試之之爲愈乎濟恭曰守禦使之言臣雖未及親聞然其意未嘗不是其說未嘗不好而以今人心世道何望其薦擧得宜無一毫私意之參錯乎試以八道鄕薦館學公薦推以至於吏兵批政注言之果未見其純然無私則許多儒生之薦法豈能必其十分公正耶臣之所謂決不可行者此也上曰聽其言則是也而擧而措之不甚容易以予釐正科弊之苦心至今荏苒者蓋有深量而然矣昌順曰臣之所奏亦非曰賓興三物遽復成周之制孝悌力田追踵兩漢之法而大體一州一縣各擧實才由是而陞之京試則其爲揀拔之效必有勝於今日之科儒矣大臣所慮不公之弊亦或無怪而近來居銓者亦安敢循私蔑公一任己意於用人之際乎至於道薦等法亦令公擧廣取則雖以嶺南一道所薦之士必以累百計矣豈不好耶濟恭曰我朝科目取人一如宋制蘇東坡固言之矣世之名臣碩輔掀天動地之勳業皆從科目中出來何必別求經明行修之目以資憑公濟私之習乎上曰近來文體皆是試官之責也如有心公眼明之人俾之考試則豈無其效乎先自大司成宜先變通而文學政事本非一致則銓衡也掌試也其用懸殊則今乃以大司成爲吏議之階梯誠無意義矣以此之故有無文學而爲大成者有有文學而不得爲大成者是豈成說乎予意則以爲吏議之階梯更爲定式大司成則以學識優餘之人別爲抄出差定大成而一差之後俾爲久任雖或遷除作爲兼帶自副提學至提學因作階梯則事合似宜如是變通之後來頭之成效與否大臣及曾經吏判人以次進奏可也此不過節目間事何可曰更張如可有益惟當斷以行之矣濟恭曰伏承聖敎愚見適有仰符矣臣於此事常所云云者大抵大司成之爲吏議階梯者卽先朝中年定式而文學與銓衝本自二致名以敎胄子之大司成而或多無文學之人苟然充數誠爲駭然今若依聖敎必以優於文學者爲久任必當有成效且近來大成則每於陞試只經一抄故奸弊多端文體漸下今若極擇某某使之久任則爲其職者亦必操心而有責成之效矣載純曰姑未的知而如是變通則似必有益矣昌順文淳曰外間此議之周行厥惟久矣今若變通在文體丕變之道誠爲得宜至若吏議之階梯以他官職更爲定式則俱似便好矣命書傳敎曰文體之矯正在主司者陞黜其專且要而久可責效者莫過於國子長文學政事固非一致則牽於些少格式全忽器使之義是豈太學敎胄之美意似此謬規在所釐正今筵詢問大臣及曾經銓堂者諸說別無異同大抵考試之藻鑑豈勝於古之名碩而試官今人諸生亦今人以今人考今文若得其人而久其任則必有培養成就之效自今大司成勿拘三銓階梯必取文學之士而久任之雖除遷仍帶依內閣之直閣講書院之諭善例此例本由於祭酒今所倣用亦合時措之宜以此意分付銓曹知悉擧行上曰三銓階梯令該曹就議大臣草記定式出榻敎命備堂先退仍命開講諸生等以次進講訖上曰當該注書事過後禁推出榻敎仍命科次濟恭等進考試券訖以三下金處巖等以次出榜訖命書傳敎曰今八月朔日次儒生殿講居首幼學洪鎬基製述居首生員金處巖竝直赴會試講之次幼學趙鍾永金益耟李肇源製述之次進士金秀臣權晙各給二分略粗及次上儒生各紙一卷筆二枝墨一笏賜給又命書傳敎曰今六月朔日次儒生殿講通居首幼學金埻給二分略粗以下紙筆墨施賞上曰二十二日七夕製時通方外試紙用大好紙出榻敎命退諸臣以次退出
정조 15년
都承旨徐邁修坐左承旨徐龍輔坐右承旨柳文養坐左副承旨洪仁浩坐直右副承旨安廷玹坐直同副承旨尹弼秉坐注書李海淸禁推傳旨未下一員未差假注書李羲甲仕趙台榮仕直事變假注書崔致祜仕
정조 15년
洪仁浩啓曰來二十一日朝參日次而國忌齋戒相値頉稟之意敢啓傳曰知道
정조 15년
柳文養啓曰來二十一日輪對官日次而國忌齋戒相値頉稟之意敢啓傳曰知道
정조 15년
尹弼秉啓曰大司憲洪檢未肅拜執義掌令二員持平一員未差持平申膺祜在外監察茶時之意敢啓傳曰知道
정조 15년
傳于柳文養曰傳香承旨馳詣永寧殿奉審摘奸以來
정조 15년
傳于洪仁浩曰推考房承旨入侍
정조 15년
洪仁浩啓曰禁軍別將趙圭鎭明日以本營習陣出去矣兼帶左邊捕盜大將命召及大將牌傳令牌何以爲之乎敢稟傳曰仍佩往來
정조 15년
吏曹口傳政事禁府都事金直休慶基殿令金復根相換禁府都事趙儀逵工曹佐郞李洛秀相換禁府都事李榮祚平市主簿李學彬相換禁府都事李義述中部都事具忠元相換
정조 15년
以宣傳官安橚蜂峴摘奸書啓傳于安廷玹曰蜂峴上路來頭摘奸各別審察昭顯墓植木來頭摘奸一體更審事分付史官及宣傳官仍令畿營各別察飭植木處量給物力事一體分付
정조 15년
洪仁浩以壯勇營言啓曰本營把摠朴基豐自御營廳移擬於該營騎士別將使之兼管濬川司都廳而此雖因特敎啓下政院之不卽聽傳敎該司該營之不爲往復揆以事體萬萬未安該司公事堂上該營將官竝推考警責何如傳曰允
정조 15년
平安監司啓本罪人李濟博川郡到配事判付內啓下刑曹爲旀已有下敎豈可一治一否乎道臣守令已處分三人竝放送事分付兩道爲良如敎
정조 15년
辛亥八月十七日辰時上御重熙堂左承旨入侍時左承旨徐龍輔假注書趙台榮記注官安經心金良倜以次進伏訖上曰今聞應講儒生尙此夥然云申飭照訖講試官處斯速受講事分付且令諸儒知有申飭之下敎亦爲趁卽應講事一體分付賤臣承命出傳命退承史以次退出
정조 15년
辛亥八月十七日午時上御重熙堂推考房承旨入侍時左副承旨洪仁浩假注書李羲甲記注官安經心金良倜以次進伏訖上曰禁亂官明日當差出乎仁浩曰然矣上曰今番照訖講代入及濫雜人多有見捉云乎仁浩曰多捉云矣上曰明日移送刑曹過齋後開坐嚴刑三次後充軍之意招致刑曹郞廳分付可也仁浩曰禁亂官李義述趙儀逵皆年老似不能善於擧行矣上曰何獨此二人乎仁浩曰廳規下位當往而李義述之年最多云矣命書傳敎曰今聞承宣言禁亂官都事多年老人云令該曹口傳相換出榻敎上曰都事各別擇差而雖吏判之族親勿拘差出之意申飭禁亂官守試所前後門各別禁雜而如或不善擧行則當定配以此分付一二所羅將輩或有濫雜之弊則此甚於盜賊當分付捕廳隨現捉囚而都監習陣時梟示矣行首羅將招致分付書吏亦以座高員役分送之意分付主掌官則亦以右位差送而試官及監察輩每於供饋之節多貽弊於貢人云今番又若現發於摘奸時則試官及監察當重勘而下輩亦刑配矣主掌官發牌分付可也仁浩曰謹當依下敎分付矣上曰史官宣傳官場中摘奸卽古規也招致備郞送言于大臣以解事郞廳分送一二所而備郞及宣傳官當以微服出入暗令於照訖試所史官處空名照訖帖十餘張入送而備郞輩萬一不能捉奸則當重勘又摘奸搜挾之時若搜及於儒生之身則亦當論罪以此分付而凡有論罪事大臣草記之意一體言送照訖講試所如或嚴整則寧有濫雜之弊乎聞有一人三四次應講者云亦爲嚴飭而何時當畢講與否問于試官處可也仁浩曰謹當以今日午後撤講之意分付試所使之曉諭於儒生處而儒生本無定數姑未知何時可以了當云矣命退承史以次退出
정조 15년
行都承旨徐邁修坐左承旨徐龍輔內閣進右承旨柳文養坐直左副承旨洪仁浩坐直右副承旨安廷玹試官進同副承旨尹弼秉試官進注書李海淸禁推傳旨未下一員未差假注書李羲甲趙台榮仕直事變假注書崔致祜仕
정조 15년
藥房都提調蔡濟恭提調李𡊠副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 15년
洪仁浩啓曰大司憲洪檢未肅拜執義掌令二員持平一員未差持平申膺祜在外監察茶時之意敢啓傳曰知道
정조 15년
傳于徐邁修曰都承旨右承旨左副承旨入侍
정조 15년
徐邁修以吏曹言啓曰來壬子式年監試初試試官今方擬入而時無職名人員令該曹口傳付軍職何如傳曰允銓官閣臣承旨勿拘竝擬可也
정조 15년
兵曹口傳政事副司直李書九副司果李顯道沈銖
정조 15년
徐邁修啓曰吏曹郞廳來言臺諫有闕政事取稟傳曰卿等旣入來當日爲之
정조 15년
以試官朴天衡李書九牌不進罷職傳旨傳于柳文養曰只推
정조 15년
柳文養以弘文館言啓曰本館下番闕直事甚未安今日政新除授玉堂待下批仍卽牌招以爲推移入直之地何如傳曰允
정조 15년
有政吏批判書金文淳參判李祐源進參議沈煥之牌不進都承旨徐邁修進以李永穆爲執義崔烜爲司諫申馥李顯道爲掌令趙恪爲持平李貞運爲獻納朴吉源李尙友爲正言宋翼孝爲修撰朴載德爲厚陵令李得江爲監察韓謩爲掌樂主簿李得源爲軍資主簿朴宗來爲西學敎授
정조 15년
兵批判書吳載純習陣進參判柳戇病參議尹長烈入直進參知鄭益祚病左副承旨洪仁浩進副司直李時秀李東泰金履禧李文會姜游任希遠李敬五李義弼李翼晉洪義榮副司果沈能翼鄭東觀李太亨洪龍健副司正李雲祜
정조 15년
傳于柳文養曰驪州兩陵寢沙汰從前執頉處道伯秋巡時更審後當稟處而近聞龍虎內霖過後有脫沙處似此微細役處令兩陵官從便隨卽塡土補莎而勤慢令道臣時時摘奸又聞摘奸回奏之言兩陵樹木之禁解弛莫甚旣往雖不一一追勘自今別定營裨與地方官眼同摘奸後此後更或不能嚴禁則陵官自本道卽爲狀聞論勘又或慢忽至入於奉命摘奸則道臣當其責以此下諭
정조 15년
洪仁浩啓曰內入黃筆每因品劣屢有申飭而今朔所入之筆又復如前御用事體何等至重有此不謹極爲駭然當該工曹郞廳所當重勘而本院請推之外無他可施之罰何以爲之敢稟傳曰爲先推考
정조 15년
以照訖講試官拿處傳旨傳于柳文養曰旣有限入門捧講之命則設令儒生皆已應講當依下敎留在於講所以待明朝入門後退去豈可捧傳旨乎當該承旨推考此傳旨勿施近九千人之捧講不爲不多自鄕觀光者雖一人如未及豈無向隅之歎乎待儒生入門後捧入以此意申飭試官等處
정조 15년
徐邁修以吏曹言啓曰新除授義禁府都事李洛秀與本曹參判朴祐源有內外從應避之嫌而未能照察矇然相換臣不勝惶恐原單子勿施更爲相換改付標以入之意敢啓傳曰勿拘
정조 15년
柳文養以禮曹言啓曰今此式年監試初試一所設場於本曹矣上直郞廳依例朝房直宿之意敢啓傳曰知道
정조 15년
柳文養以內醫院官員以都提調提調意啓曰年例燕貿唐藥材依昨年磨鍊別單書入之意敢啓傳曰知道
정조 15년
洪仁浩以守禦廳言啓曰本廳親牙兵千摠李邦城受由下鄕今已過限尙不上來莫重軍任不可許久瘝曠今姑改差何如傳曰允